“بان”، چاغداش گونئی آذربایجان ادبیاتی درگیسی تورکیهده یاییلدی
تورکیهده چاغداش گونئی آذربایجان ادبیاتینی تمثیل ائتمهیه چالیشان “بان” عنوانلی درگی یاییلیبدیر. رامین جاببارلینین سایتیمیزا گؤندردیگی خبر اساسیندا، مقالهلر، اؤیکولر و شعیرلردن عبارت اولان بان درگیسینین ایلک سایی ایستانبول شهرینده آرتیق باسیلمیشدیر. بانین آماجی، چاغداش گونئی آذربایجان ادبیاتی حاقیندا یازیلار و ائلهجهده گونئی آذربایجاندا ادبی یارادیجیلیغی تانیتماق عنوان ائدیلیبدیر. بان درگیسینین مسئول امکداشلاری تورکان اورمولو ، توغرول آتابای ، هادی قاراچای ، رامین جاببارلی ، آتابای تیکانتپهلی و تورال سیرداش دیرلار.
جناب جاببارلینین گؤندردیگی خبره اساسن، بان درگیسینی، قوزئی آذربایجان و تورکیهدن الده ائتمک اولار. آوروپا، کانادا و آمئریکادا یاشایانلار درگینی الده ائتمک اوچون اونون قیمتینی اؤدهمهلیدیرلر، آنجاق گونئی آذربایجانا پولسوز گؤندریلیر. درگینین علاقه الکترون آدرسی بئلهدیر: Bandergisi@gmail.com
azb_Arab azb_Arab azb_Arab